Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: 2.3.1. Palackot csak a 3/1998. (I. 12.) IKIM rendelet
Paragraph Index: 91

4. Típusvizsgálat, típusvizsgálat ellenőrzése, típusengedélyezés A Szabályzat II. fejezete 1.1. pontjában leírtak figyelembevételével minden palackcsaládon* és palacktípuson** típusvizsgálatot kell végezni, amelyet kijelölt vizsgáló szervezet vagy a gyártómű végez a Felügyelet ellenőrzése alatt. 4.1. A típusvizsgálat elvégzésének módja 4.1.1. A típusvizsgálat előkészítése A típusvizsgálathoz a palackcsalád, illetőleg palacktípus 50 db palackjából álló tételt kell elkülöníteni, amelyből a kijelölt vizsgáló szervezet, illetőleg a Felügyelet kiválasztja a vizsgálatokhoz szükséges palackokat. 4.1.2. A típusvizsgálat megkezdése előtti ellenőrzés A típusvizsgálat ellenőrzését végző (kijelölt vizsgáló szervezet, illetőleg a Felügyelet) elvégzi a 4.2.1. és a 4.2.2. pontokban részletezett adatok ellenőrzését. * Értelmezése a Szabályzat I. fejezetének 2.21. pontja szerint. ** Értelmezése a Szabályzat I. fejezetének 2.22. pontja szerint. 4.1.3. A típusvizsgálatnál elvégzendő vizsgálatok — 2 db palackon a 3.1. pont szerinti vizsgálatokat (1500 mm vagy annál nagyobb palackhosszúság esetén a szakítóvizsgálatokat hosszirányban, a hajlítóvizsgálatokat olyan próbatesteken, melyeket a palack hengeres köpenyének felső és alsó tartományából vettek ki), továbbá — 2 db palackon a 3.2. pont szerinti vizsgálatot, — 2 db palackon a 3.3. pont szerinti vizsgálatot, — 1 db palackon a 3.5. pont szerinti vizsgálatot, — a 3.7. pont szerinti ellenőrzést minden kivett palackon. 4.2. A típusvizsgálat ellenőrzése 4.2.1. A kérelmezőnek a típusvizsgálatra kerülő palackcsalád, illetőleg palacktípus hőkezelésének módjáról, a hőmérsékletről, a hőntartás időtartamáról, a palackgyártásra szállított acélok adagelemzéséről készült bizonylatokat át kell adni a Felügyeletnek a típusvizsgálat ellenőrzésének megkezdése előtt. Ezenkívül meg kell adni minden olyan adatot, amelyet a kijelölt vizsgáló szervezet, illetőleg a Felügyelet igényel. 4.2.2. A típusvizsgálat ellenőrzése során meg kell állapítani, hogy — a 2.2. pont alapján elvégzett számítások megfelelőek-e, — a kiválasztott 2 db palack falvastagsága megfelel-e a 2.2. pont szerinti előírásoknak (a mérést három keresztmetszetben, valamint a palackfenék és a palackváll teljes hosszmetszetében kell elvégezni), — a 2.1. és a 2.3. pont szerinti feltételek teljesülnek-e, — a palackok külső és belső felülete mentes-e az olyan hibáktól, amelyek a biztonságot csökkentik, — a palackok a Szabályzat III. fejezetében előírt követelményeknek megfelelnek-e. 4.2.3. A 4.1.3. pontban felsorolt vizsgálatok elvégzését kell ellenőrizni. 4.3. A típusvizsgálat értékelése, típusengedélyezés Ha a típusvizsgálatok eredményei megfelelőek, akkor a Felügyelet kiállítja a IV. fejezet 2. melléklete szerinti típusvizsgálat, illetőleg típusengedély igazolást, majd a II. fejezet 1.1. pontja szerinti eljárás keretében kiadja a gyártási típusengedélyt, illetőleg a biztonságtechnikai behozatali engedélyt.

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes